- Der må være nogle, der har låst ham ud af buret sidst på aftenen torsdag, fortæller ejeren Johnny Haldrup til TV2/Nord. Fredag morgen opdager han, at næsebjørnen Elvis ikke er i buret. Derimod ligger der tre tomme ølflasker. Det undrer Johnny Haldrup en del, da Elvis normalt ikke slår sig på flasken. Næsebjørne er en lille brungrå bjørn på størrelse med en gravhund. Elvis er ufarlig, men kan godt finde på at bide folk, den ikke kender. Derfor opfordrer Johnny Haldrup til, at man kontakter ham, hvis man pludselig har fået ubudne gæster. - Jeg er meget bange for, at der er nogle, der har taget ham for at bruge ham til træning af kamphunde, men jeg håber, han er sluppet væk fra dem, siger Johnny Haldrup. Du kan kontakte Johnny Haldrup på 22 29 33 86, hvis du har set næsebjørnen Elvis. Johnny Haldrup udlover desuden en dusør på 400 kroner for den, der kan skaffe Elvis hjem igen i god behold.

Opsummering:
Næsebjørnen Elvis har været forsvundet siden fredag morgen.